L’Ajuntament de Burjassot i Protecció Civil activa un Punt de Recollida per als afectats DANA en el Pavelló Cobert (TANCAT)
2025-07-24

L’Ajuntament de Burjassot i l’Associació de Voluntaris i Voluntàries de Protecció Civil del municipi han posat en marxa un Punt de Recollida de material d’emergències, amb la finalitat d’ajudar a les persones afectades pels estralls que ha causat la DANA.

El Punt de Recollida estarà situat en el Pabelló Cobert Municipal (Avinguda dels Esports, 15. Telèfon 607 534 705). La recollida començarà hui dijous 31 d’octubre, a les 16.30 h i es mantindrà fins que es considere necessari. L’horari de recollida (hi haurà tot el cap de setmana) és de 9 h a 13 h i de 17 h a 20 h.

Prioritàriament, els materials que es precisen des de les zones afectades són: material de neteja i retirada de fang (pales, cubs, graneres grans, planes i de truges grosses, mànegues, etc…) aigua embotellada, guants i mascaretes, mantes, tovalloles, tovalloletes humides, matalassos inflables i plats i coberts d’un sol ús. Quant a l’alimentació, només es recolliran aquells aliments NO peribles i que no necessiten de cuinat. Es prega que els materials es lliuren correctament empaquetats i etiquetats amb la informació del que contenen per a facilitar la seua distribució en els punts de destí.

Protecció Civil Burjassot agrairà l’ajuda de les persones que, voluntàriament, desitgen contribuir a les labors de selecció i etiquetat dels productes que vagen arribant al Punt de Recollida. Així mateix, des de Protecció Civil Burjassot, es crearà una base de dades de les persones interessades i, en el moment en què es puga accedir a les zones afectades, es coordinarà amb Protecció Civil i Servei d’Emergència Autonòmic, per a poder fer-ho ja que, de moment, l’accés resulta complicat.